Държавен вестник, бр. 7, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  7
Чл. 3. Дирекцията за национален строителен 
контрол е второстепенен разпоредител с бю­
джетни кредити към министъра на регионалното 
развитие и благоустройството.
Чл. 4. (1) Дирекцията за национален строи­
телен контрол упражнява контрол по спазването 
на Закона за устройство на територията (ЗУТ) 
и на нормативните актове по прилагането му 
при проектирането и строителството, в т.ч. 
влагането на качествени строителни материали 
и изделия с оглед осигуряване на сигурността, 
безопасността, достъпността и другите норма­
тивни изисквания към строежите, и обследва 
и документира авариите в строителството. 
(2) Дирекцията за национален строителен 
контрол упражнява контрол за законосъо­
бразността на разрешаването, изпълнението и 
ползването на всички строежи на територията 
на Република България, както и на действията 
на общинските администрации и на участниците 
в инвестиционния процес.
(3) Извън обхвата на контролната дейност 
на ДНСК са строежите по чл. 3, ал. 3 ЗУТ.
Г л а в а  в т о р а
ПРАВОМОЩИЯ НА НАЧАЛНИКА НА 
ДНСК
Чл. 5. Началникът на ДНСК се назначава 
от министъра на регионалното развитие и 
благоустройството.
Чл. 6. (1) Началникът на ДНСК:
1. провежда държавната политика в областта 
на националния строителен контрол;
2. издава актове, предвидени в ЗУТ;
3. отменя незаконосъобразни актове в пред­
видените в ЗУТ случаи;
4. определя структурата на дирекциите в 
централното управление и на регионалните 
дирекции за национален строителен контрол;
5. организира взаимодействието с другите 
държавни органи;
6. осъществява международното сътрудни­
чество в областта на строителния контрол;
7. утвърждава длъжностното разписание в 
рамките на структурата и бюджета;
8. назначава държавните служители и пре­
кратява служебните правоотношения с тях;
9. сключва, изменя и прекратява трудовите 
договори с лицата, работещи по трудово пра­
воотношение;
10. предлага на министъра на регионалното 
развитие и благоустройството проекта на държа­
вен бюджет в частта му „Строителен контрол”;
11. утвърждава разпределението и разход­
ването на бюджета в системата на ДНСК и 
ръководи материално-техническото и финан­
совото осигуряване;
12. ръководи кадровата политика, утвърж­
дава поименното разписание на длъжностите 
и работните заплати в ДНСК;
13. отговаря за управлението на имотите, 
предоставени на ДНСК за осъществяване на 
дейността є;
14. ръководи, контролира и организира 
дейността по Закона за защита на класифици­
раната информация и подзаконовите актове по 
прилагането му в рамките на ДНСК;
15. изпълнява и други функции, определени 
в нормативните актове.
(2) При осъществяване на своите право­
мощия началникът на ДНСК се подпомага 
от двама заместник-началници, които се на­
значават от началника на ДНСК. Началникът 
на ДНСК делегира със заповед правомощия 
на заместник-началниците и определя техните 
функции.
(3) При отсъствие началникът на ДНСК 
се замества от определен от него със заповед 
заместник-началник на ДНСК.
Г л а в а  т р е т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТАТА НА ДНСК
Раздел I
Общи положения
Чл. 7. (1) Дирекцията за национален строи­
телен контрол е структурирана в обща и специ­
ализирана администрация и има 6 регионални 
дирекции за национален строителен контрол с 
28 сектора към тях.
(2) Общата численост на персонала в ДНСК 
е 422 щатни бройки.
(3) Числеността на отделните административ­
ни звена в ДНСК е посочена в приложението.
Чл. 8. (1) Регионалните дирекции за на­
ционален строителен контрол (РДНСК) имат 
териториален обхват на действие на територията 
на съответните райони от ниво 2 съгласно чл. 4, 
ал. 3 от Закона за регионалното развитие (ЗРР).
(2) Всяка от регионалните дирекции за 
национален строителен контрол има по един 
сектор във всяка административна област, по­
падаща в съответния район от ниво 2 съгласно 
ЗРР. Обхватът на действие на секторите е за 
територията на целия район от ниво 2.
Раздел II
Служител по сигурността на информацията
Чл. 9. Служителят по сигурността на ин­
формацията е пряко подчинен на началника на 
ДНСК и отговаря за защитата и съхраняването 
на класифицираната информация и осигуря­
ването на готовност за работа в условия на 
кризи от военен и невоенен характер, както и 
за организиране на служителите в ДНСК и в 
регионалните дирекции за защита на гражда­
ните при кризи.